[]

บริษัท โกลบอล คอนเน็คชั่นส์ จำกัด (มหาชน)

GLOBAL CONNECTIONS PUBLIC COMPANY LIMITED

ส่วนที่ 1

ข้อมูลสรุป (Executive Summary)

ส่วนที่ 1

ข้อมูลสรุป (Executive Summary)

บริษัท โกลบอล คอนเน็คชั่นส์ จำกัด (มหาชน) (“บริษัทฯ”)
เป็นตัวแทนจำหน่ายวัตถุดิบที่เกี่ยวเนื่องกับพลาสติกและปิโตรเคมี
รวมถึงสารเติมแต่งที่ใช้ในกระบวนการแปรรูปผลิตภัณฑ์พลาสติกและปิโตรเคมีอื่น ๆ โดยบริษัทฯ
เป็นตัวแทนจัดจำหน่ายสินค้า
ให้กับบริษัทชั้นนำทั้งในด้านกำลังการผลิตและเทคโนโลยีทั้งภายในประเทศ และต่างประเทศ
รวมกันถึง 32 บริษัท อาทิเช่น บริษัท เอสซีจี พลาสติกส์ จำกัด
ซึ่งเป็นบริษัทจัดจำหน่ายเม็ดพลาสติกในกลุ่มปิโตรเคมีที่บมจ.ปูนซิเมนต์ไทยถือหุ้นทั้งร้อยเปอร์เซนต์
บริษัท ไทยพลาสติกและเคมีภัณฑ์ จำกัด (มหาชน) ExxonMobil Chemical, DuPont
Performance Polymers, บริษัท สยามโพลีสไตรีน จำกัด, และ Chi Mei Corporation
ซึ่งบริษัทฯ ถือเป็นบริษัทไทยที่เป็นตัวแทนจำหน่ายของบริษัทผู้ผลิตเม็ดพลาสติก สารเติมแต่ง
และเคมีภัณฑ์ที่เกี่ยวเนื่องกับอุตสาหกรรมพลาสติกและปิโตรเคมีที่หลากหลายที่สุดในประเทศไทย

บริษัทฯ ก่อตั้งขึ้นเมื่อ วันที่ 27 กันยายน 2537 ด้วยทุนจดทะเบียน 2 ล้านบาท
โดยเริ่มดำเนินการเชิงพาณิชย์ในวันที่ 1 เมษายน 2538 บริษัทฯ มีผู้ก่อตั้ง 5 ท่าน
ที่มีประสบการณ์ในอุตสาหกรรมพลาสติกจนถึงปัจจุบันมากกว่า 20 ปี
ด้วยประสบการณ์ของทีมผู้บริหารเป็นส่วนสำคัญที่ทำให้บริษัทฯ เจริญเติบโตอย่างต่อเนื่อง โดยในปี
2554 บริษัทมียอดขายมูลค่า 3,786 ล้านบาท ซึ่งเป็นการเติบโตขึ้นร้อยละ 3.4 จากปี 2553

บริษัทฯ แบ่งหน่วยธุรกิจออกเป็น 3 หน่วยธุรกิจหลัก คือ 1. หน่วยธุรกิจ commodity polymer
2. หน่วยธุรกิจ specialty and engineering polymer และ 3. หน่วยธุรกิจ specialty
chemical กล่าวคือ บริษัทฯ มีสินค้าครอบคลุมตั้งแต่ commodity polymer
ซึ่งเป็นวัตถุดิบพื้นฐานในการแปรรูป สินค้าพลาสติกทั่วไป กระทั่ง Specialty and engineering
polymer ซึ่งเป็นเม็ดพลาสติกเกรดพิเศษที่ให้ความแข็งแกร่ง คงทน
และคุณสมบัติอื่นที่เหมาะสมกับงานด้านอุตสาหกรรม จนถึง
สารเติมแต่งชนิดพิเศษที่เป็นสินค้าที่สร้างมูลค่าเพิ่มให้กับผลิตภัณฑ์ ทำให้ผลิตภัณฑ์ที่ผสมสารเติมแต่ง
มีคุณสมบัติพิเศษเพิ่มขึ้น อาทิ ป้องกันการเกิดปฏิกริยา ป้องกันรังสี ป้องกันเชื้อรา แบคทีเรีย
ป้องกันการเกิดไฟฟ้าสถิตย์ เป็นต้น บริษัทฯ
เป็นหนึ่งในสองบริษัทไทยที่มีสินค้าในกลุ่มปิโตรเคมีครอบคลุมทั้ง commodity และ specialty
product ที่มีขนาดใหญ่ที่สุดในประเทศไทย โดยในปี 2554 บริษัทฯ มีรายได้รวม 3,793 ล้านบาท
แบ่งเป็นรายได้จากสินค้า Commodity Polymer 2,416 ล้านบาท รายได้จากสินค้า Specialty
& engineering polymer 1,357 ล้านบาท รายได้จาก Specialty chemical 13 ล้านบาท
และรายได้อื่น ๆ 7 ล้านบาท ซึ่งคิดเป็นสัดส่วน ร้อยละ 63.7, 35.8, 0.3 และ 0.2
ของรายได้รวมตามลำดับ

บริษัทฯ
มีวิสัยทัศน์ในการเป็นบริษัทที่มีความมุ่งมั่นจะเป็นพันธมิตร/คู่คิดที่ดีที่สุดในการมีส่วนร่วมสร้างสรรค์รูปแบบการดำเนินธุรกิจที่ก่อประโยชน์สูงสุดกับทุกฝ่าย
และการให้บริการที่ดีเลิศในการจัดหาวัตถุดิบสินค้าอุตสาหกรรม โดยบริษัทฯ
ไม่ได้ทำหน้าที่เป็นตัวแทนจำหน่ายเพียงอย่างเดียว แต่บริษัทฯ
ยังเป็นศูนย์รวมความรู้และเทคโนโลยีล่าสุดจากผู้ผลิตชั้นนำของโลกจึงทำให้สามารถให้คำปรึกษาทางวิชาการที่เป็นประโยชน์แก่ลูกค้าในด้านการผลิต
และเชื่อมโยงต่อไปถึงด้านการตลาด นอกจากนี้บริษัทฯ ถือหลักพันธมิตรในการทำธุรกิจกับลูกค้า
ผู้ผลิต และสถาบันการเงินที่เน้นการเกื้อกูลกันเพื่อการค้าในระยะยาว

บริษัทมีความเสี่ยงที่สำคัญ ได้แก่ ความเสี่ยงจากหนี้สูญของลูกหนี้การค้า
ความเสี่ยงทางด้านอัตราแลกเปลี่ยน ความเสี่ยงจากเงินทุนหมุนเวียน
ความเสี่ยงจากการผันผวนของราคาสินค้าในตลาดโลก ความเสี่ยงจากการมีกำไรขั้นต้นค่อนข้างต่ำ
เป็นต้น ทั้งนี้บริษัทได้ให้ความสำคัญในการบริหารความเสี่ยงด้านต่าง ๆ อย่างใกล้ชิด
ดังรายละเอียดที่ได้กล่าวไว้ในส่วนที่ 2 เรื่องปัจจัยเสี่ยง

สรุปฐานะการเงิน และผลการดำเนินงาน

2552 2553 2554

ฐานะการเงิน (ล้านบาท)

สินทรัพย์หมุนเวียน 676 866 970

สินทรัพย์รวม 828 1,018 1,112

หนี้สินหมุนเวียน 429 593 707

หนี้สินรวม 433 598 725

ส่วนของผู้ถือหุ้น 395 419 388

ผลการดำเนินงาน (ล้านบาท)

รายได้จากการขาย 2,647 3,662 3,786

กำไรขั้นต้น 188 269 255

กำไรจากการดำเนินงาน 128 172 129

กำไรสุทธิ 96 124 80

อัตราส่วนทางการเงิน

อัตราผลตอบแทนจากสินทรัพย์ (%) 12.04 13.46 7.55

อัตราผลตอบแทนผู้ถือหุ้น (%) 25.82 30.51 19.93

อัตรากำไรสุทธิ (%) 3.64 3.39 2.12

อัตราส่วนเงินทุนหมุนเวียน (เท่า) 1.58 1.46 1.37

อัตราส่วนหนี้สินต่อส่วนของผู้ถือหุ้น (เท่า) 1.10 1.43 1.87

มูลค่าตามบัญชีต่อหุ้น (บาท) 1.98 2.10 1.94

กำไรต่อหุ้น (บาท) 0.48 0.62 0.40

“ประกาศของคณะกรรมการกำกับตลาดทุนที่ ทจ.11/2552 เรื่องหลักเกณฑ์ เงื่อนไข
และวิธีการรายงานการเปิดเผยข้อมูลเกี่ยวกับฐานะการเงิน
และผลการดำเนินงานของบริษัทที่ออกหลักทรัพย์ได้ยกเลิกหัวข้อนี้”

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)